JY LEES NOU #9tot5: 2 susters leer ons hoe!
In jou 40's en ongelukkig in jou beroep?
Ons hoef nie ver te soek na inspirasie nie. Dié jaar het ons baie inspireerders raakgeloop, onder andere die Theron-susters met hul onderneming wat modeprodukte van leer maak. Hulle het in 2015 besluit hulle wil dit doen, en níks sou hul keer nie - nie eens die feit dat hulle toe nog nie geweet het hoe 'n naaimasjien werk nie! Hoe doen hulle dit?
Dié twee leef Eurythmics se liedjie "Sisters Are Doin' It for Themselves" letterlik uit met hul Theron & Theron Designs. Berné en Simoné het 'n gaping gesien wat hulle wou vul: handgemaakte gehalte-leerprodukte wat on trend is. Nou maak hulle alles, van rugsakke tot palmsakke en skouersakke, asook dasse, kamerahouers, badkamersakkies, kruisbande, beursies, en vele meer!
Theron & Theron Designs was regtig 'n onverwagse droom wat baie vinnig waar geword het. Nie een van ons het dit vooruit beplan nie. Ons kon van die begin af identifiseer dat daar baie verskillende maatskappye is wat leerprodukte maak, elk met sy eie unieke vervaardigingstyl. Ons het toe besef daar's 'n tekort aan modieuse leerhandsakke en ander produkte.
Simoné het internasionale handel en ekonomie by Noordwes-Universiteit in Potchefstroom gaan studeer, wat die besigheids- en bemarkingsaspekte minder Grieks laat klink het. Berné en Simoné Theron. FOTO Hannes Roodt Toe julle net begin het, watter afdeling het die meeste aandag geverg?
Om die idees van twee vroue saam te sit en die idee in 'n produk te omskep was nie so maklik soos die droom nie ...
"Trend forecasting" is een van ons belangrikste fokuspunte om ons produkte relevant te hou. Dis interessant om te sien hoe modes kom en gaan, en as ontwerper moet jy daarby aanpas.
Ná die eerste jaar kon ons nie meer die volume hanteer nie en Theron & Theron Designs het sy eerste werkers in diens geneem. FOTO Hannes Roodt Doen julle enigiets om jul tegniek, sosialemedia-profiel en sakevernuf te verbeter?
• Arthur Porter se YouTube-video's is goud werd wanneer jy inligting wil kry oor die verskillende industriële masjiene! Dit wys wanneer jy watter masjien moet gebruik en daar is ook 'n hele paar video's om jou masjien te leer ken en te gebruik.
Dis 'n uitdaging, en dis nie noodwendig 'n goeie idee om familie en besigheid te meng nie, maar in dié geval is dit juis spesiaal omdat ons ons droom met mekaar kan deel. Wat is sover die grootste les wat Theron & Theron Designs julle geleer het?
Les een: Dit is GLAD nie so glamorous om jou eie onderneming te hê nie. Jy werk harder wanneer jy jou eie baas is. Les twee: Foute maak jou sterker en slimmer.
Simoné met hul "Envelope strap clutch". FOTO Hannes Roodt
(Wens ons kan 'n hele boek hier skryf.) • Daar is geen beter gevoel as om soggens wakker te word en nie te kan wág om werk toe te gaan nie. • Uitdagings is wat jou sterk maak, so moet NOOIT opgee as jy 'n idee of droom najaag nie. Die belangstelling en passie wat jy insit word ALTYD uitgebeeld in die werk wat jy lewer.